Margaret Plantagenet, grevinne av Pembroke

Se Margaret Plantagenet for andre med samme navn.

Margaret Plantagenet (1346–1361) var datter av Edvard III av England og Philippa av Hainault. Hun ble født på Windsor Castle, og har derfor også blitt kalt Margaret av Windsor.

Til tross for at hun bare ble femten år gammel var hun involvert i flere ekteskapsforhandlinger. Det første mulige ekteskapet var med den eldste sønnen av Albert av Østerrike, men planene ble avbrutt av politiske årsaker. Noen år senere ble hun forlovet med Charles av Blois, Jean av Blois' eldste sønn og en rival til Johan V av Bretagne til den bretonske tronen. Forlovelsen ble brutt fordi hennes søster Mary Plantagenet var gift med Johan V.Green (1857)

Margaret ble oppdratt sammen med John Hastings, 2. jarl av Pembroke, som var sønn av Laurence Hastings, 1. jarl av Pembroke og Agnes Mortimer, datter av Roger Mortimer, 1. jarl av March. De var svært nær hverandre som barn. Den 13. mai 1359 giftet Margaret og John seg.

Hun døde i 1361, og ble gravlagt i Abingdon Abbey. Nøyaktig dato for hennes død er ikke kjent. Hun var sist nevnt som levende 1. oktober 1361.Weir (1996), s. 113

 Referanser 

 Litteratur 

Pembroke, Margaret Plantagenet
Kategori:Kongelige engelskmenn
Kategori:Huset Anjou